- Hindi News
- National
- कृषि उपज मंडी चलाने 17वीं बार अनाउंस कर किसानों को बुलवाया, केवल 20 ही पहुंचे
कृषि उपज मंडी चलाने 17वीं बार अनाउंस कर किसानों को बुलवाया, केवल 20 ही पहुंचे
मंडी प्रशासन ने फिर से नगर की कृषि उपज मंडी को चलाने की कवायद शुरू कर दी है। इसको लेकर बुधवार को नगर में अनाउंस भी कराया। हालांकि पहले दिन केवल 20 किसान की मंडी में आए।
मंडी प्रशासन इसे शुरुआत बताते हुए आने वाले समय में अच्छे परिणाम आने की बात कर रहा है। हालांकि ऐसा कई बार हो चुका है और मंडी कुछ दिन चलकर बंद हो जाती है। कुछ दिनों तक भले ही मंडी प्रशासन प्रयास करे लेकिन बाद में पहले जैसी स्थिति हो जाती है और मंडी फिर से वीरान हो जाती है। मंडी प्रशासन ने यह दावा भी किया है कि अब ऐसा नहीं होगा। वे मंडी को लगातार चलाएंगे। कुछ दिन पहले सहायक कलेक्टर अर्पित वर्मा ने निरीक्षण कर मंडी को चालू करने के निर्देश दिए थे। साथ ही यह भी कहा था कि यदि उपज मंडी के बाहर जाती है तो वे कार्रवाई करेंगे।
किसानों की उपज की बोली लगाते व्यापारी। फोटो | भास्कर
8 साल में 16 बार प्रयास, कुछ दिन में ही हो जाती है बंद
2009 में शामगढ़ रोड से हटाकर मंडी को खड़ावदा रोड पर किया गया था। इसके लिए यहां करीब 5 करोड़ रुपए का भवन और प्रांगण बनाया था। इन 8 सालों में इस मंडी को चलाने के लिए 16 बार प्रयास किए जा चुके हैं, लेकिन न प्रशासन, न मंडी प्रशासन ना व्यापारी कोई भी इस मंडी को नहीं चला सका। हालात यह है कि पिछले दिनों तो मंडी प्रशासन ने इसे संतरा व्यापारियों को दे दिया था। हालांकि सीजन पूरा होते ही वे भी यहां से चले गए और मंडी फिर से वीरान हो गई।
यह आया पहले दिन
जिंस बोरी भाव (क्विं. में)
गेहूं 55 1468 से 1500
धनिया 60 3300 से 4248
सरसों 20 3238
कभी व्यापारी तो कभी किसान ने नहीं ली रुचि
इस मंडी के नहीं चलने के पीछे कई कारण रहे। इसमें एक बड़ा कारण तो यह कि डूब क्षेत्र का अधिकतर माल व्यापारी गांवों में जाकर ही खरीद लेते हैं। इसे मंडी प्रशासन रोक नहीं पाया। इसके बाद कभी व्यापारियों ने मंडी आने में अरुचि दिखाई। इसके चलते मंडी कभी चल नहीं पाई। इसके चलते यहां का बाजार भी ठप हो गया।
सभी व्यापारियों और संचालकों को बोल दिया है। अब मंडी को निरंतर चलाने का प्रयास किया जाएगा। किसान टैक्स को लेकर परेशान हो रहे हैं। उन्हें समझाया जाएगा। रवींद्र वाणी, सचिव कृषि उपज मंडी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva bho_Deva awa_Deva hin_Deva hin_Deva hin_Deva